De er likevel ikke helt som vanlige varulver. De er mye større, og må ikke skifte ved fullmåne (til forskjell fra "ekte varulver", også kalt "Children of the Moon"), men kan skifte når de vil. Ellers skifter de ved veldig sterke følelser, som sinne. De er ekstremt raske og sterke, og leges veldig fort. De deler alle tanker i ulveform, kommunikasjonen blir ikke dårligere uansett hvor langt fra hverandre de er. Det har gjennom tidene vært menn/gutter som har blitt varulver, men i serien blir også Leah Clearwater (jente) omdannet til varulv. De aldres ikke heller, med mindre de slår seg til ro i menneskeformen sin. Quileute-ulvene har en traktat med Cullen-familien som går ut på at hvis Cullen ikke biter/angriper mennesker og ikke går inn på La Push-området, vil varulvene la være å avsløre vampyrenes sanne eksistens for menneskene eller drepe dem.